[bookmark: _Hlk63165264][bookmark: _Hlk63165265][image: ]

IDEER OG BIDRAG TIL 
realisering af ”hjertet af djursland” 

invitation
tilbud på rådgivning
Strategisk-Fysisk udviklingsplan for kalø vig












	
	
	



INDHOLD
	
Ordregiver	2
Indledning	3
Opgavens omfang	3
Baggrund	7
Opgavens ORGANISERING	7
Kontraktperiode	7
Tilbudsbetingelser	8
indhentning af tilbud	8
Tidsplan for indgåelse af en aftale	8
Aflevering af tilbud	8
Behandling af indkomne bud	9
Supplerende oplysninger	9
SPØRGSMÅL	9
Delaftaler	9
Kravspecifikationer	10
Opgavebeskrivelse	10
Økonomisk ramme	10
Tidsplan for konsulentopgaven	10
Forventninger til tilbudsmaterialet	11
Udvælgelse af rådgiver ud fra indkomne tilbud	11
Materialehenvisninger	12


[bookmark: _Toc241753546]Ordregiver
Syddjurs Kommune inviterer hermed 3 konsulentteams til at afgive tilbud på løsning af opgaven med udarbejdelse af produktet “Ideer og bidrag til realisering af Hjertet af Djursland” 

Ordregiver på konsulentopgaven er Syddjurs Kommune, og kontaktpersonen er Poul Møller.

Ordregiveren er:
Syddjurs Kommune
Lundbergsvej 2
8400 Ebeltoft

E-mail: ledelsessekretariat@syddjurs.dk mrk. Nimtofte 
Hjemmeside: www.syddjurs.dk

En strategisk-fysiske udviklingsplan for Hjertet af Djursland blev udarbejdet i 2022 af Gustin Landskab med Syddjurs, Norddjurs og Aarhus kommuner, DKNT og Realdania som ordregivere. Planen vedlægges.  
Nærværende opgave skal ses som en fortsættelse og konkretisering af planerne om en feriepark tæt på Djurs Sommerland og Lübker Golf & Spa Resort med ønsket om rådgivning i form af ideer og bidrag til realisering heraf i den nuværende situation, hvor der endnu ikke er fremskredne planer for eksekvering. 
En fortsat udvikling af Kraftcentret Djursland handler også om at have flere og forskellige overnatningsmuligheder. Her er de planlagte rammer ved Nimtofte centrale for turismeudviklingen.

Supplerende spørgsmål vedrørende opgaven rettes til:
Poul Møller
Chefkonsulent
24245878
pm@syddjurs.dk



[bookmark: _Toc241753547]Indledning
Med en fælles vision om at udvikle turismen langs Jyllands Østkyst har kommuner, destinationsselskaber, Dansk Kyst- og Naturturisme samt Realdania udarbejdet en udviklingsplan, der står på et fælles analytisk afsæt og herefter zoomer ind på de enkelte destinations-geografier. Denne kaldes i en Syddjurs Kommune kontekst ”Udviklingsplan MIDT, en samlet bæredygtig turismeudvikling frem mod 2030”.

Det følger af denne plan, at DJURSLAND er et KRAFTCENTER for udvikling af turismen langs Jyllands Østkyst. Planen lægger op til en ønsket vækst i turismeforbruget på ca. 3,2 mio. kr. og ca. 750.000 flere overnatninger. Med Djursland som et kraftcenter i denne udvikling er der et naturligt stort fokus på, hvorledes udviklingen omkring Nimtofte med Djurs Sommerland som hovedattraktion og Djurslands største kommercielle attraktion kan bidrage markant til indfrielse af de vækstmål, som udviklingsplanen for Jyllands Østkyst præsenterer. 
Den største udfordring for Djursland i forhold til at bidrage til de vækstmål, som fastsættes i udviklingsplanen, er manglen på kommercielle turistovernatninger. I den forbindelse er planerne for udviklingen omkring Nimtofte med Djurs Sommerland som omdrejningspunkt helt centrale. 
I 2022 blev den strategisk-fysiske plan for udvikling af det kommuneplanlagte areal mellem Djurs Sommerland og Lübker Golf & Spa Resort ved Nimtofte – kaldet “Hjertet af Djursland” - udviklet og finansieret i fællesskab af Dansk Kyst og Naturturisme (DKNT), Aarhus Kommune, Norddjurs Kommune, Syddjurs Kommune og Realdania. 
SFU’en ”Hjertet af Djursland” er politisk godkendt, og det ligger i den politiske godkendelse at planen er nøglen til udmøntning af potentialer og muligheder for en turismeudvikling i området, og at en fortsat dialog med potentielle operatører og investorer tager udgangspunkt i denne plan. Syddjurs Kommune har løbende været i dialog med lodsejere og initiativtagere i området, herunder Djurs Sommerland, om udmøntningen af planerne for en feriepark med udgangspunkt i de udlagte arealer i Kommuneplanen for Syddjurs Kommune. 

Der er imidlertid en række omstændigheder der gør, at der ultimo 2026 fortsat ikke foreligger nogle fremskredne planer for anlægget af den feriepark med op imod 500.000 overnatninger, som var udgangspunktet for “Hjertet af Djursland”. 
Med henblik på at turisme-området ved Nimtofte fremstår skarpt i turismeudviklingen regionalt, politisk og i lodsejernes arbejde med at tiltrække operatør og investorer til realisering af “Hjertet af Djursland” igangsætter Syddjurs Kommune en udviklingsopgave omkring “Hjertet af Djursland”, der bl.a. skal aktualisere og konkretisere mulighederne for realisering af planen.
Syddjurs Kommune og førnævnte partnere har behov for at tilknytte en dygtig rådgiver til løsningen af denne dedikerede opgave, der afsluttes med en slutleverance i form af “Ideer og bidrag til realisering af Hjertet af Djursland”, som efterfølgende skal behandles politisk og præsenteres for turismeerhvervet. 

Den samlede konsulentopgave består af en række delopgaver, der hver især er rettet mod besvarelsen af en række nøglespørgsmål eller udredning af forhold, som har betydning for realiseringen af ”Hjertet af Djursland”. Disse delopgaver omfatter følgende:


1. Status på ”Hjertet af Djursland” 

Den “Strategisk-Fysiske Udviklingsplan, Hjertet af Djursland 2022”, som Dansk Kyst og Naturturisme (DKNT), Aarhus Kommune, Norddjurs Kommune, Syddjurs Kommune, Visit Aarhus og Realdania står bag, ønskes evalueret i en nutidig kontekst med et stærkt fokus på at fremme mulighederne for realisering.  
Der er endnu ikke nogen fremskredne planer for etablering af den feriepark, som “Hjertet af Djursland” lægger op til. Syddjurs Kommune ønsker, at det i forbindelse med nærværende opgave undersøges nærmere, hvorfor der ikke har været den fornødne fremdrift og at der med et fremadrettet fokus leveres nogle ideer og bidrag til realiseringen. 
Her i 2026 - nogle år efter planens færdiggørelse - er der igen et ønske om at der fokuseres på mulighederne for at fremme turismeudviklingen i området mellem Djurs Sommerland og Lübker Golf & Spa Resort med blikket rettet mod helårs-overnatninger. Ikke mindst i lyset af den betydning, som et stort antal helårs-overnatninger vil have for Djursland og Visit Aarhus-geografien. 

Så hvordan vurderes “Hjertet af Djursland” i relation til en 2026-kontekst? Er projektet, som det oprindelig blev beskrevet, realiserbart? Er der behov for præciseringer eller nye perspektiver på hvordan en feriepark i området kan udvikles og anlægges? Herunder også omkring anlæggets foreslåede volumen? Lever ”Hjertet af Djursland” op til målgruppens efterspørgsel efter aktivitet, overnatning og kvalitet?


2. Aktuelt status for udviklingen i Djurs Sommerland og Lokalplan 442

Nimtofte-området tiltrækker allerede i dag mange turister. Der ønskes en vurdering af attraktionernes betydning for udviklingen af området, herunder også af den økonomiske betydning for turismen på Djursland. 

Sideløbende med bestræbelserne på at tiltrække operatør og investorer til en feriepark som foreslået i Hjertet af Djursland”, har Djurs Sommerland arbejdet på udmøntning af Lokalplan 442, som giver mulighed for etablering af 450 hotelenheder fordelt på 33.000 kvm byggeri – kaldet Djurs Sommerland Holiday Resort (DSHR). Dette anlæg adskiller sig fra feriepark-planen ved i højere grad at være integreret i Djurs Sommerlands aktivitetsprogram. Disse planer er fremskredne og en delvis ibrugtagning forventes at kunne ske i 2029. Lokalplan 442 vedlægges.

I nærværende konsulentopgave ønskes denne situation omkring anlægget af DSHR i 2029 beskrevet i relation til planerne i Hjertet af Djursland om en feriepark med op imod 500.000 overnatninger på helårsbasis. 

Hvordan står disse koncepter ved siden af hinanden og hvordan ses betydningen af planerne i relation til overnatnings-udfordringen på Djursland? Vil planerne kunne fremme interessen for at udmønte en stor feriepark med helårs-åbent?

Kan udviklingen i Djurs Sommerlands mange aktiviteter i sig selv tiltrække operatør og investorer til at udmønte en ny feriepark og/eller kan dette kæmpe brand i endnu højere grad skærpes i retning af at tiltrække det rette koncept og økonomi? 


3. Tilpasninger af konceptet, som “Hjertet af Djursland” bygger på med inspiration fra andre ferieparker og turismeanlæg med helårsovernatninger

Med viden fra andre ferieparker vurderes det koncept, som Hjertet af Djursland bygger på. 

Kan der foreslås tilpasninger hertil eller andet som kan fremme realiseringen? Ses der hybrider og som vurderes til at være mere realiserbare? 

Hvordan ses mulighederne konkret for at knytte ferieparken tættere på attraktionerne på begge sider af ferieparken (Djurs Sommerland/Djurs Sommerland Holiday Resort og Lübker Golf & Spa Resort).

Der ønskes lagt et hovedfokus på de fremadrettede handlinger, som kan fremme en realisering af “Hjertet af Djursland” og dermed markant flere helårsovernatninger på Djursland og i hele destinations-geografien. 


4.  Overnatningskoncepter herunder med eksempler som kan fremme realiseringen

Kan der peges på andre typer ferieparker, som i større eller mindre grad vurderes at kunne anlægges med fokus på økonomi og finansiering? 

Konsulentopgaven skal gerne præsentere og vurdere de former og rammer for ferieparker, der pt er i Danmark og vurdere disse i relation til mulighederne ved Nimtofte og i forhold det projekt som “Hjertet af Djursland” bygger på. 

Kan målet om flere overnatninger, med indfrielse af områdets potentialer for at tiltrække sådanne, eventuelt nås på flere måder med fortsat fokus på kvaliteten i tilbuddet. 


5. Indarbejde hovedpointer fra Hortens juridiske notat fra 2025 omkring mulighed for offentlig involvering i turismeanlæg

I 2025 bad DKNT og Syddjurs Kommune advokatfirmaet Horten om at beskrive mulighederne for offentlig støtte og support til et turismeanlæg ved Nimtofte med udgangspunkt i “Hjertet af Djursland”. Hortens notater vedlægges.

På baggrund af indholdet i disse notater og gerne med eksempler fra andre kommuner vurderes konkret mulighederne for hvorledes hjemkommunen Syddjurs, nabokommunerne og staten kan medvirke til fremme af dette anlæg med henvisning til dets samfundsmæssige og økonomiske betydning for Djursland og Østjylland. 

Her kan eksempler fra andre tilsvarende anlæg medtages og igen med fokus på ideer og bidrag til realisering af “Hjertet af Djursland”.


6. Hovedpointer fra den regionale udviklingsplan for Jyllands Østkyst 

Med anslåede vækstmål på 3,2 mia. og ca. 750.000 flere overnatninger i Østjylland inden 2030 og med Djursland som et af tre kraftcentre i indfrielsen af disse mål kobles projektplanerne for en feriepark ved Nimtofte til disse målsætninger. 

Hvilke andre anbefalinger fra Østkyst-planen kan kobles til Nimtofte-områdets potentialer herunder i Kraftcenter Djursland?

Hvordan kan Nimtofte-områdets potentialer fremstå tydeligere i en regional kontekst i relation at disse vækstmål kan indfries, herunder også mere specifikt betydningen for de to Djurslands-kommuner


7. Data og turismeøkonomisk vurdering af betydningen af en feriepark ved Nimtofte

Der er ca. en million årlige endagsturister, der besøger Nimtofte-området. Hvordan skal økonomien rundt om endagsturisterne vurderes og hvad er betydningen heraf? Og hvordan vil de planlagte tiltag i Djurs Sommerlands Holiday Resort og en potentiel feriepark med helårs-aktivitet i området mellem Djurs Sommerland og Lübker Golf & Spa Resort vurderes at kunne præge den økonomiske udvikling på Djursland og i hele Visit Aarhus geografien?

Der lægges vægt på den fortælling om områdets potentialer og en ferieparks betydning, som partnerkredsen har behov for i de løbende prioriteringer af indsatser og i markedsføringen af kyst- og naturturismen. Sammen med en vurdering af en ferieparks betydning for turismen i hele Visit Aarhus-geografien og det turismeforbrug der forventes at medfølge. 

De samfundsmæssige og makro-økonomiske fordele og potentialer ved en udvidelse af aktivitets-porteføljen ved Nimtofte ønskes tydeliggjort. 


8. Samlet set: Gode ideer og bidrag til realisering af “Hjertet af Djursland” og dermed flere helårs-overnatningsmuligheder

Forventninger til slutproduktet 

Løsningen af rådgiveropgaven skal resultere i endnu et godt produkt til at understøtte udviklingen af turismen, og herunder komme med nogle gode, konkrete bidrag, der kan medvirke til yderligere fremdrift i udviklingen
Mere konkret: 
· En skarp analyse af den aktuelle markedssituation og en vurdering af i hvor høj grad SFUen Hjertet af Djursland er blevet udmøntet i lyset af denne
· En vurdering af hvorvidt SFU´en i samspil med andre planer udgør et tilstrækkeligt grundlag for at Kommuneplanrammerne udnyttes 
· En vurdering af om SFU´en i tilstrækkelig grad bidrager til udnyttelse af de kommercielle muligheder i området
· En vurdering af om områdets potentialer samlet set er beskrevet tydelig nok for at kunne tiltrække eksterne operatører og investorer
· Konkrete forslag til ideer og bidrag til realisering af planerne i Nimtofte-området

Resultatet af konsulentopgaven forventes behandlet af Syddjurs Kommune i marts/april 2027. 
Opdraget gennemføres af Syddjurs Kommune efter nærmere aftale med Norddjurs Kommune, Aarhus Kommune, Dansk Kyst- og Naturturisme og Visit Aarhus og er finansieret af Syddjurs Kommune.
Konsulentopgaven skal formelt og økonomisk set være afsluttet d. 1. april 2027. 

Syddjurs Kommune er en stor turismekommune. Især vurderet på de virkelig mange endagsturister, som besøger Ebeltoft, Nationalpark Mols Bjerge, Djurs Sommerland, dyreparkerne og de mange andre tiltag og aktiviteter, der retter sig mod turisterne. Men også vurderet på de ca. 10.000 feriehuse i kommunen, som dog har en meget lav belægningsgrad i forhold til kommercielle overnatninger.

Sammen med Norddjurs Kommune udgør Djursland et KRAFTCENTER i den østjyske turisme. 
Syddjurs Kommune er undervejs med at udarbejde en strategisk fysisk udviklingsplan (SFU) for turismen i Kalø Vig området og der arbejdes endvidere på at tematisere behovet for flere hotelovernatninger i Ebeltoft. Norddjurs Kommune arbejder tilsvarende med en SFU plan for Fjellerup/Bønnerup. 
Tiltrækning af flere overnatningsmuligheder er også et besluttet tema i de kommende års samarbejde med Visit Aarhus. 
Udviklingen ved Nimtofte er derfor vigtig og især med fokus på at øge overnatningskapaciteten i kommunen. 
Derfor skal planerne fra kommunens side gerne være opdaterede og godt politisk forankret.  
[bookmark: _Toc241753550]Opgavens ORGANISERING
Der er planer om at nedsætte en følgegruppe bestående af Norddjurs Kommune, Dansk Kyst- og Naturturisme, Syddjurs Kommune, og Visit Aarhus. 
Desuden vil en dedikeret styring og projektledelse fungere som primær kontakt for en kommende rådgiver, så en fornuftig og let adgang til nødvendig viden og planer kan sikres gennem dialog med faglige ressourcepersoner.
Cheferne for Syddjurs Kommunes “Ledelsessekretariat og Erhverv” samt “Kultur og plan” udgør den ledelsesmæssige forankring af opgaven.  
Syddjurs Kommune forventer, at tilbudsgiver i sit tilbud kan give eksempler på hvordan at samarbejdet med de primære aktører, Syddjurs Kommune og partnerne i øvrigt kan tilrettelægges. 
Syddjurs Kommune ønsker også en nærmere aftalt politisk medvirken. 
[bookmark: _Toc241753551]Kontraktperiode
Kontrakten træder i kraft den 15. november 2026 og forventes at løbe frem til den 1. april 2027. Jf. leveranceplanen vil konsulentopgaven hovedsageligt ligge i perioden fra november 2026 til marts 2027.  Kontrakten udløber dog først, når rådgiveren har leveret de i kontrakten foreskrevne opgaver.
[bookmark: _Toc241753552]Tilbudsbetingelser 
[bookmark: _Toc241753553]indhentning af tilbud
Nærværende invitation om afgivelse af tilbud er fremsendt til 3 konsulentteams.
Det drejer sig om:

1. Orange elevator v. Kasper Møgelvang
2.    Destination Lab v. Jan Sönnichsen
3.    Epinion v. Martin Østervig Larsen


Tilbudsindhentningen sker i henhold til Udbudsloven § 193 (Lov nr. 1564 af 15. december 2015), som vedrører offentlige indkøb under tærskelværdien og uden klar grænseoverskridende interesse.

Ordregiver opfordrer tilbudsgiver til at indgå samarbejder med andre virksomheder med sigte på rådgivningsopgavens spændvidde.  

[bookmark: _Toc241753554]Tidsplan for indgåelse af en aftale
· Invitation afsendes senest d. 1. oktober 2026
· Sidste frist for fremsendelse af spørgsmål til tilbudsmaterialet: d. 15. oktober 2026
· Sidste frist for aflevering af tilbud: d. 30. oktober 2026
· Meddelelse om tilbud er antaget eller forkastet: Uge 46
· Opstartsmøde med valgt leverandør:  Uge 46 
· Aftalens ikrafttræden: 1. december 2026

Tilbud og anden dokumentation skal være ordregiveren i hænde senest fredag d. 30. oktober 2026 Tilbud sendes elektronisk som pdf-fil til Syddjurs Kommune på ledelsessekretariat@syddjurs.dk, mrk. PM/Nimtofte. Tilbud, der helt eller delvist modtages efter denne frist, vil ikke komme i betragtning. Alle relevante oplysninger skal fremgå af tilbuddet. Tilbudsgiver skal udfylde samtlige punkter i udbudsmaterialet.

Tilbuddet skal vedlægges underskrevne eksemplarer af:
· Bilag 1 Tro- og loveerklæring
· Bilag 2 Ruslandserklæring

[bookmark: _Toc241753556]Behandling af indkomne bud
Indkomne tilbud behandles fortroligt. 
I forbindelse med valg af leverandør inviteres de inviterede tilbudsgivere til at pitche deres tilbud på et Teams-møde, med henblik på at disse kort kan præsentere og uddybe tilbudsmaterialet. Et sådant møde afholdes i løbet af uge 45  
Syddjurs Kommune vil i forbindelse med gennemgangen af de afgivne tilbud og før omtalte pitch tage stilling til, om der er behov for en egentlig forhandling. Syddjurs Kommune er således ikke forpligtet til at indkalde tilbudsgiverne til egentlig forhandling, inden der træffes en tildelingsbeslutning. 

Der vil blive givet skriftlig underretning, om det afgivne tilbud er antaget eller forkastet, hurtigst muligt, efter at ordregiveren har truffet beslutning herom.
Tilbudsgivernes eventuelle omkostninger i forbindelse med udarbejdelse af tilbuddet samt dokumentation er ordregiveren uvedkommende.
Ordregiveren kan til enhver tid aflyse indhentningen af tilbud, såfremt der foreligger en saglig begrundelse herfor. En saglig begrundelse foreligger eksempelvis ved manglende konkurrence eller utilfredsstillende bud, fejl i tilbudsprocessen, og/eller manglende bevillingsmæssig dækning til realisering af opgaven.
Ordregiveren anser ikke valg af leverandør for afsluttet, før der er indgået endelig kontrakt med en leverandør. 
[bookmark: _Toc241753557]Supplerende oplysninger 
Alle henvendelser vedrørende spørgsmål til udbudsmaterialet rettes til chefkonsulent Poul Møller (dog ferie i uge 41). Endvidere kan erhvervskonsulent Bo Nymark Kristensen kontaktes på tlf. 21353657.
[bookmark: _Toc241753558]SPØRGSMÅL
Har tilbudsgiver spørgsmål eller bemærkninger til kravspecifikationen, eller finder tilbudsgiver, at kravspecifikationen er uklar på ét eller flere punkter, opfordres tilbudsgiver til at søge dette afklaret ved at rette skriftlig henvendelse til Ordregiveren, jf. ovennævnte tidsfrister.
[bookmark: _Toc241753559]Delaftaler
Der kan ikke afgives bud på dele af opgaven.
Såfremt at tilbudsgiver har underleverandører tilknyttet opgaveløsningen, skal det fremgå af tilbuddet hvilke ydelser og hvilket omfang, som den(de) pågældende skal levere og CV for medvirkende medarbejdere/konsulenter fra underleverandører skal vedlægges.
[bookmark: _Hlk63165369]

[bookmark: _Toc241753561]Opgavebeskrivelse
En strategisk-fysisk udviklingsplan som “Hjertet af Djursland” er en helhedsorienteret plan, som indeholder en vision, en strategi, en fysisk plan, en rækkefølgeplan og en beskrivelse af organisationen og inddragelse af lokale aktører. Den strategisk-fysiske udviklingsplan indgår ikke i det officielle danske plansystem, men ville placere sig et sted mellem kommuneplan og lokalplan. 
Planen blev politisk behandlet i 2023. Sideløbende har der været tæt dialog med Djurs Sommerland om udmøntning af planen. 

Vores ønsker til hvad Ideer og bidrag til realisering af “Hjertet af Djursland” skal indeholde:
Syddjurs Kommune ser en kommende rådgiver som en central partner, der med sin turismefaglige kompetencer foreslår en række ideer og bidrag til realisering af Hjertet af Djursland. 
Syddjurs Kommune har ambitioner og ser store muligheder i en yderligere udvikling af turisme- og erhvervsudviklingen i kommunen som helhed og i særdeleshed ved Nimtofte.

På denne baggrund forventer vi, at en kommende rådgiver kan levere på følgende:
· Kortlægge turismesituationen i Syddjurs i dag med udgangspunkt i aktuelle data og med et særligt fokus på Nimtofte-området, herunder udpeger styrker, muligheder og udfordringer
· Kende til store turisme-anlæg i DK og nærmeste udland 
· Bruge strategisk og økonomisk indsigt i turismens virkemidler i Nimtofte-casen 
· Udpege de vigtigste parametre for realiseringen af “Hjertet af Djursland”
· Pege på kommunernes og statens muligheder for at fremme realiseringen
· Prioritere og anbefale, hvad der skal arbejdes videre med
· Tilrettelægge processen i forhold til involvering af de primære aktører

I tæt dialog og med involvering af projektledelse, styregruppe og evt. følgegruppe, forventes opgaven løst med afleveringsfrist inden udgangen af februar 2027. 
Udpegning af relevante lokale samarbejdspartnere sker i et tæt samarbejde med Syddjurs Kommune. 

[bookmark: _Toc241753562]Økonomisk ramme
Ordregiver har en budgetramme på 300.000 kr. ex moms.
Tilbuddet skal indeholde alle omkostninger, der forventes at forekomme i projektet, herunder transport, forplejning, ophold og kørsel (listen er ikke udtømmende), og holdes indenfor rammerne af projektets maksimumbeløb på kr. 300.000 kr.

[bookmark: _Toc241753563]Tidsplan for konsulentopgaven
Konsulentopgaven tilrettelægges og aftales i løbet af oktober 2026 og igangsættes formelt 1. december 2026.
Syddjurs Kommune forventer at kunne behandle planen politisk i marts/april 2027.

[bookmark: _Toc241753564]Forventninger til tilbudsmaterialet
Tilbudsgiver skal som minimum beskrive følgende: 
· Plan for løsning af opgaven. 
· Indledende overvejelser vedrørende “Hjertet af Djursland”, områdets udfordringer og potentialer samt betragtninger på en realisering heraf
· En beskrivelse af den proces der fører til hen til aflevering af et notat med “Ideer og bidrag til realisering af Hjertet af Djursland” samt tentativt oplæg til slutproduktets disponering
· Organisering af rådgiverteamet og beskrivelse af kompetencer, som bl.a. forventes at bestå af proceskompetencer, viden/erfaring om store turismeanlæg, turismeøkonomisk indsigt, relevante færdigheder.
· Økonomi, herunder priser på delleverancer og timepriser.
· Tidsplan 

Tilbudsgiver skal for de allokerede medarbejdere oplyse og dokumentere følgende (i det omfang det er muligt):
1. En beskrivelse af organiseringen af det team, der skal løse opgaven i forhold til opgavefordeling, ansvarsområder, projektstyring samt forventet timeforbrug og timepriser for hver medarbejder i teamet.
2. Oplyse anciennitet og erfaring (CV) på nøglepersoner knyttet til ordren. Dette gælder også for evt. andre medvirkende leverandører i opgaveløsningen. 
Prisen (300.000 DKK, ekskl. moms) er fast fra ordregivers side for løsningen af hele opgaven og skal inkludere alle udgifter knyttet til opgaven, dog eksklusive udgifter til forplejning og leje af lokaler til møder.


[bookmark: _Toc241753565]Udvælgelse af rådgiver ud fra indkomne tilbud
Ordregiver vil vælge sin kommende rådgiver med udgangspunkt i en samlet vurdering af:
1) de indkomne tilbud, herunder med fokus på:
- en gennemtænkt proces
- påvist forståelse af opgave    
- påvist økonomisk viden om indtjening i turismen
- turismefaglighed, herunder praktisk viden om store turismeanlæg
- tilbudsgivers CV’er og referencer
- stram ressourcestyring 
- produktsikkerhed 

[bookmark: _Toc435058975][bookmark: _Toc241753566]Materialehenvisninger
· Udviklingsplan MIDT, en samlet bæredygtig turismeudvikling frem mod 2030 (Dansk Kyst og Naturturisme, Realdania, Erhvervsfremmebestyrelsen og Visit Aarhus, august 2025)

· Strategisk-fysisk udviklingsplan “Hjertet af Djursland”

· Lokalplan 442 for rekreativt område til Djurs Sommerland Feriepark ved Nimtofte

· Juridisk notat udarbejdet af Horten

